তিনি বিজ্ঞানকে ছেড়েছেন, কিন্তু বিজ্ঞান তাঁর পিছু ছাড়েনি। প্রেসিডেন্সি কলেজ, কলকাতা বিশ্ববিদ্যালয় থেকে পদার্থবিদ্যায় ডিগ্রি নিয়ে সাহা ইনস্টিটিউট অব নিউক্লিয়ার ফিজ়িক্স-এ গবেষণার কাজে যোগ দিয়েছিলেন আশিসকুমার দাশগুপ্ত। জীবনের স্রোত তাঁকে নিয়ে গেল আয়কর দফতরে। উচ্চ পদ থেকে অবসর নিয়ে শেষ অবধি ফিরলেন বিজ্ঞানে। তাঁর লেখা বই বিজ্ঞান নিয়ে কয়েকটি গল্প প্রকাশ উপলক্ষে বিড়লা তারামণ্ডলে ২৫ অগস্ট সন্ধে ছ’টায় ‘বাংলায় বিজ্ঞানচর্চা’ বিষয়ক আলোচনাসভা। থাকবেন শ্যামলকুমার ভদ্র।